‘Federico, función sin título’ reviu la història del poeta mesclant ficció i realitat
25 de gener 2022

La programació cultural de la setmana, organitzada pel departament de Cultura de l'Ajuntament de Sagunt, presenta este divendres, 28 de gener, l'obra de teatre _Federico, función sin título_ de la companyia L’Ultim Toc Teatre.

En 2018 es va celebrar el 120 aniversari del naixement de Federico García Lorca i amb este objectiu L'Ultim Toc Teatre presenta _Federico: función sin título_ un projecte escènic integrat per un equip professional encapçalat per Joan Miquel Reig en la direcció (Premi Max 2006), Carles Montoliu (L'OM-Imprevis) en la co-atutoria del text, Pascual Peris en el disseny de vestuari (Premi Max 2016) i Paula Santana i Emili Chaqués en les interpretacions.

Margarita Xirgu i Federico García Lorca ens contaran en esta història, que mescla ficció i realitat, aspectes que molt poca gent sap sobre el poeta. Tothom coneix a Lorca i la seua obra literària universal però són poques les persones que van conéixer a Federico: la persona de parlar atropellada, cascabelero, magnètic i irresistible que compaginava la seua alegria de xiquet gran amb capítols vitals ennegrits per la seua obsessió per la mort i l'amor no correspost.

En esta ocasió, 82 anys després del seu assassinat, Federico decideix parlar: "Ja que no em vau donar una tomba, presteu-me un escenari per a explicar-lo tot". Per a això gaudirà de l'ajuda de la Xirgu que, amb música en directe, cançons i reflexions, no exemptes d'humor, ens traslladarà al món oníric, literari, personal i vital del poeta granadí. D'esta manera recorrerem la seua vida a través de cinc dels seus amants: Salvador Dalí, Emilio Aladrén, Eduardo Rodríguez Valdivieso, Rafael Rodríguez Rapún i Juan Ramírez de Lucas. Cinc persones que van fer brollar en el poeta la inspiració i sentiment necessaris per a crear els seus textos on l'amor, el desencantament, la passió, la mort, la comèdia i el desig són omnipresents, segons destaquen des de la companyia.

La funció és apta per a tots els públics, i s'interpretarà en castellà. Les entrades, que tenen un preu de 7 euros, es poden adquirir en [servientradas.com](https://www.servientradas.com/espectaculo/AYUNTAMIENTO_DE_SAGUNTO/6/federico-funcion-sin-titulo.html). Així mateix, per a aquelles persones abonades, és gratuït.

![](/media/gpui1y23/c_federicocuerpo.jpg?width=587&height=699)

*   [](http://www.facebook.com/sharer.php?u=https://aytosagunto.es/va/actualitat/federico-funcion-sin-titulo-reviu-la-historia-del-poeta-mesclant-ficcio-i-realitat/ "Facebook")
*   [](http://twitter.com/share?url=https://aytosagunto.es/va/actualitat/federico-funcion-sin-titulo-reviu-la-historia-del-poeta-mesclant-ficcio-i-realitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/federico-funcion-sin-titulo-reviu-la-historia-del-poeta-mesclant-ficcio-i-realitat/ "Linked In")
*   [](mailto:?body=https://aytosagunto.es/va/actualitat/federico-funcion-sin-titulo-reviu-la-historia-del-poeta-mesclant-ficcio-i-realitat/)